Pēteris Upītis (grafiķis)

Pēteris Upītis (1899—1989) bija latviešu grafiķis un kolekcionārs. Zīmēja ainavu skices, ekslibrus, kokdzelumus. Kolekcionēja latviešu mākslinieku zīmējumus un estampus par latviešu grāmatniecības vēsturi, par Rihardu Zariņu un citiem latviešu māksliniekiem.

 Dzīvesgājums 
Dzimis 1899. gada 27. septembrī Nītaures pagasta Ķēčos. Līdz 1932. gadam studēja Latvijas Mākslas akadēmijā, strādāja par Rīgas Meža skolas skolotāju.
Pēc Otrā pasaules kara bija Latvijas Valsts Mākslas akadēmijas pedagogs (no 1945), profesors (1962). Viens no pirmajiem latviešu grafiķiem, kas pievērsās tematisku ciklu veidošanai. 
Miris 1989. gada 5. jūnijā.timenote.info

 Darbi 
Grafiķis izveidojis vairāk nekā 700 grāmatzīmju, precīzi un simboliski atklājot katra grāmatzīmes īpašnieka personību.
Ilustrācijas grāmatām:

 Antons Austriņš "Puiškāns", 
 Jānis Jaunsudrabiņš "Tā paiet pasaule" un "Ar makšķeri", 
 Aleksandrs Puškins "Vara jātnieks", 
 Rūdolfs Blaumanis "Nāves ēnā".

 Piemiņa 
2014. gadā Latvijas Pasts izdeva grafiķim Pēterim Upītim veltītu pastmarku sērijā "Latvijas Republikai 100".Iznākušas trīs ievērojamiem Latvijas gleznotājiem veltītas pastmarkas LA.lv, 2014. gada 4. novembrī

 Apbalvojumi un pagodinājumi 
 Latvijas PSR Nopelniem bagātais mākslas darbinieks
 Latvijas PSR Tautas mākslinieks

 Atsauces 

Kategorija:1899. gadā dzimušie
Kategorija:1989. gadā mirušie
Kategorija:Cēsu novadā dzimušie
Kategorija:Latviešu grafiķi
Kategorija:Latvijas kolekcionāri
Kategorija:Ar Darba Sarkanā Karoga ordeni apbalvotie
Kategorija:Ar ordeni "Goda Zīme" apbalvotie